લિયોનાર્ડો ડિકેપ્રિયોની ફિલ્મ ‘ધ રેવનેન્ટ’ને બેસ્ટ ફિલ્મ, બેસ્ટ એક્ટર, અને બેસ્ટ ડાયરેક્ટર જેવી કેટેગરીમાં સ્થાન મળ્યું છે. જ્યારે ‘મેડ મેક્સફયુરી રોડ’ને 10 કેટેગરીમાં નોમિનેશન કરવામાં આવી છે. સ્પેસ ડ્રામા ‘ધ માર્શિયન’ સાત કેટેગરીમાં સ્થાન મેળવવામાં સફળ રહી છે. જ્યારે ‘કૈરલ’ અને ‘સ્પૉટ લાઇટ’ છ-છ કેટેગરીમાં નોમિનેશન મળ્યું છે. વાત બેસ્ટ ફિલ્મની કરીએ તો ‘ધ રેવનેન્ટ’ની સાથે ‘મેડ મેક્સ’ને બેસ્ટ ફિલ્મની કેટેગરીમાં નોમિનેટ કરવામાં આવી છે. આ કેટેગરીમાં નોમિનેટ કરવામાં આવેલી બીજી ફિલ્મોમાં ‘બ્રિજ ઓફ સ્પાઇઝ’, ‘બ્રુકલિન’, ‘ધ માર્શિયન’, ‘રૂમ’, ‘બિગ શોર્ટ’ અને ‘સ્પૉટ લાઇટ’છે. આ વખતે ઓસ્કાર સેરેમનીને હોલિવુડ એક્ટર અને કોમેડિયન ક્રિસ રોક હોસ્ટ કરી રહ્યાં છે. આ પહેલાં તેમણે 2005માં આ સેરેમની હોસ્ટ કરી હતી. તમને જણાવી દઇએ કે અત્યાર સુધી ભારતમાંથી 48 ફિલ્મો ઓસ્કાર માટે મોકલવામાં આવી છે. આ વર્ષે ભારત તરફથી વિદેશી ફિલ્મ કેટેગરીમાં મરાઠી ફિલ્મ “કોર્ટ” મોકલવામાં આવી હતી પરંતુ તે છેલ્લી પાંચ ફિલ્મોમાં સ્થાન પ્રાપ્ત કરી શકી ન હતી.